Innulfa-d deg yiseggasen n tmanyin (80), tban-d tefsut n yimaziɣen. Aneḍruy-a yesɛa azal d ameqqran deg umezruy n leqbayel. anda bdan yimyura n tmaziɣt ttarran lwelhansen ɣer tira. Deg yisseggasen n tmanyin tuget n wungalen i d-yeffɣen di lawan-nni, wwin-d ɣef wayen tettidir tmurt n leqbayel, d taluft i tt-yerzan. Di lawan-nni yal wa abrid yeḍfar, llan wid yefɣen ɣer yiberdan, llan wid yextaren abrid n tira. Wwin-d ɣef umennuɣ n tmanyin (80), ɣef yidles d tutlayt n tmaziɣt. Ur qqimen ara kan deg waya, imi llan wid i d-yewwin ɣef usentel n rebrab d usentel n tayri Yal tawsit seg tewsatinagi s wazal-ines deg tmetti. Ma nefren tawsit n wungal ad tt-id-nnaf deg tsekla taqbaylit d usnulfu amaynut, ur teɛdil ara nettat d tullist, d aḍris ɣezzifen, tin ɣer-s ṭṭuqten deg-s iwudam, d waṭas n tiggawin.